11/06/2010 | Administración LocalMunicipal
Curtis
Anuncio bases operario

Por Decreto da Alcaldía nº 117, de 2 de xuño do ano en curso, tivo lugar a aprobación da convocatoria e das bases específicas para a contratación laboral temporal mediante contrato de interinidade dun/dunha operario/a cordinador/a, o que se fai público dando lugar á apertura do prazo para a presentación de solicitudes por parte dos interesados/as. Don Javier Francisco Caínzos Vázquez, Alcalde-Presidente do Concello de Curtis, provincia de A Coruña, considerando que a competencia para a aprobación das bases das probas para a selección de persoal e para os concursos de provisión de postos de traballo corresponde ó Alcalde-Presidente da Corporación, por aplicación do artigo 21.1 g), da Lei 7/1985, de 2 de abril, Reguladora das Bases de Réxime Local, e tendo en conta a necesidade de contratar un/unha operario/a coordinador/a, por medio da presente RESOLVO: 1º.- Aprobar as bases que rexerán a selección como persoal laboral temporal, mediante a modalidade de contrato de interinidade dun/dunha operario/a coordinador/a 2º.- Que se dea publicidade a tal convocatoria a medio de anuncios a insertar tanto no Boletín Oficial da Provincia, como no taboleiro de edictos do Concello. O obxecto da convocatoria é contratar un/unha operario/a coordinador/a en réxime de persoal laboral interino. O contrato será a xornada completa. Limpeza e mantemento viario (fontanería, albañilería, soldadura, electricidade, etc.). Limpeza, mantemento, apertura e peche de instalacións e xardíns municipais. Recollida de enseres. Condución de vehículos municipais. Mantemento e reparación dos sistemas de abastecemento e saneamento de augas. Realizar todas aquelas tarefas propias da súa categoría que lle sexan encomendadas e para as que teña a adecuada instrución. Coordinar os recursos materiais municipais propios das tarefas inherentes os postos de traballo de operarios. Velar polo bo estado de ditos recursos, encargándose do mantemento, reparación e reposición dos mesmos. Calquera outra función que lle encomende o seu superior xerárquico en aplicación do disposto no artigo 73.2 da Lei 7/2007, de 12 de abril, do Estatuto Básico do Empregado Público. As aspirantes deberán reunir os seguintes requisitos: *Ter nacionalidade española ou ser cidadán dun Estado membro da Unión Europea *Ter cumpridos os 16 anos de idade *Non padecer enfermidade ou eiva física que impida o normal desenvolvemento das funcións encomendadas. *Non ter sido separado mediante expediente disciplinario do servizo de calquera das Administracións Públicas nin estar inhabilitado ou incurso en causa algunha de incompatibilidade ou incapacidade. * Estar en posesión do certificado de escolaridade. O cumprimento dos requisitos entenderase referido á data de finalización do prazo de presentación de instancias. As solicitudes (anexo I) presentaranse no Rexistro Xeral do Concello ou mediante calquera das formas previstas no artigo 38.4 da Lei 30/1992, mediante instancia dirixida o Sr. Alcalde-Presidente, no prazo de DEZ días naturais contados a partir do seguinte ó da publicación do anuncio da convocatoria no Boletín Oficial da Provincia. Xunto coas solicitudes os aspirantes presentaran a seguinte documentación: · Fotocopia compulsada do D. N. I. · Fotocopia compulsada da titulación esixida. · Declaración xurada de reunir os requisitos esixidos nesta convocatoria. · Documentos acreditativos dos méritos alegados na fase de concurso. Os documentos aportaranse mediante orixinal ou fotocopia compulsada. Rematado o prazo de presentación de instancias, a alcaldía ditará resolución aprobando a lista provisional de admitidos/as e de excluídos/as, indicando a causa de exclusión. A referida resolución será publicada no taboleiro de anuncios do Concello, concedendo, no seu caso, un prazo de tres días hábiles para a subsanación das deficiencias sinaladas Finalizado o prazo de subsanación, o alcalde ditará resolución pola que se aprobe a lista definitiva de admitidos. No caso de non ter defectos que subsanar, a lista provisional será considerada a tódolos efectos definitiva. A composición do Tribunal Cualificador, así como a lista definitiva e o día hora e lugar na que se realizará o exame publicarase no taboleiro de anuncios do concello. O proceso selectivo desenvolverase en dúas fases: A primeira, de carácter obrigatorio e eliminatorio, consiste na realización dunha proba práctica directamente relacionada coas funcións do posto de traballo, proposta polo Tribunal Cualificador, a desenvolver nun tempo máximo de 30 minutos. A puntuación da mesma será como máximo de 10 puntos, sendo necesario obter un mínimo de 5 puntos para obter a condición de apto. A segunda fase, de carácter obrigatorio e non eliminatorio, consistirá na realización dunha entrevista persoal coa finalidade de avaliar os coñecementos dos/das aspirantes acerca do termo municipal de Curtis, os seus diferentes núcleos de poboación e as súas vías de comunicación. A puntuación máxima desta fase non poderá superar os 5 puntos. O Tribunal encargado da selección estará integrado por: Presidente/a(titular e suplente): Un funcionario/a da administración local. Vocais(titulares e suplentes): - Un funcionario/a ou persoal laboral fixo da administración local. - Un funcionario/a ou persoal laboral fixo da administración local. - Un funcionario/a ou persoal laboral fixo da administración local. Secretario ou secretaria(titular e suplente): Un funcionario/a do Concello de Curtis, con voz e sen voto. O tribunal poderá dispoñer a incorporación de asesores especialistas, limitándose ditos asesores a prestar a súa colaboración nos súas especialidades técnicas. A designación de tales asesores terá que comunicarse á Alcaldía-Presidencia do Concello de Curtis. O Tribunal Cualificador queda autorizado para resolver cantas dúbidas e incidencias se produzan perante a tramitación desta contratación. O Tribunal Cualificador non poderá constituírse nin actuar validamente sen a asistencia do Presidente, o Secretario e a metade, polo menos, dos seus membros, ou dos seus respectivos suplentes, indistintamente. Os membros do Tribunal Cualificador deberán absterse de intervir cando concorran neles circunstancias das previstas no artigo 28 da Lei 30/1992, de 26 de novembro, ou se tivesen realizado tarefas de preparación de aspirantes a probas selectivas nos cinco anos anteriores á publicación das correspondentes convocatorias, e igualmente se colaborasen durante ese período dalgunha maneira con centros de preparación de opositores. Aqueles que incorresen en causa de abstención deberán comunicarllo a quen os tivese designado. Así mesmo, os aspirantes poderán recusar aos membros do Tribunal Cualificador cando concorran neles algunha ou varias das circunstancias a que se fai referencia no parágrafo anterior, conforme ao procedemento establecido no artigo 29 da Lei 30/1992, de 26 de novembro. O Presidente da Corporación disporá publicar no taboleiro de anuncios do Concello, a resolución pola que se nomeen aos novos membros do Tribunal Cualificador, que substituirán aos que perdesen a súa condición por algunha das causas previstas que se citaron. Concluídas as probas selectivas o Tribunal cualificador formulará proposta de nomeamento do/da aspirante que reúna a maior puntuación na suma das dúas fases do proceso selectivo, elevándoa a Alcaldía para a súa contratación, quedando os demais en reserva por orde da puntuación obtida. A relación de aspirantes coa súa puntuación publicarase no taboleiro de edictos do Concello. O/A aspirante que resulte designado/a, disporá de cinco días naturais, contados a partir da publicación no Taboleiro de Edictos, da proposta de nomeamento, para a presentación da documentación acreditativa do cumprimento dos requisitos esixidos na base segunda. Mediante a presentación de: Certificado médico Declaración xurada de non ter sido separado mediante expediente disciplinario do servizo das administracións públicas, nin atoparse inhabilitado para o exercicio das funcións públicas. Pasado este prazo, se o/a aspirante non comparecese, entenderase decaído en todos os seus dereitos, procedéndose o nomeamento do seguinte aspirante por orde de puntuación. A contratación do aspirante seleccionado correspóndelle ó Sr. Alcalde. Agás convocatoria, que se publicará no Boletín Oficial da Provincia e Taboleiro de Edictos do Concello, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa do Concello. Todos os actos administrativos derivados desta convocatoria, así como da actuación do Tribunal, poderán ser impugnados polas persoas interesadas nos casos e na forma establecidos na lexislación de procedemento administrativo e normas vixentes concordantes. A presentación de reclamacións non suspendera a continuación do proceso selectivo, salvo que así o decida o órgano convócante do mesmo. Contra as presentes bases e a resolución que as aproba, que pon fin á vía administrativa, poderase interpor recurso contencioso-administrativo ante o Xulgado Contencioso-Administrativo de A Coruña, no prazo de dous meses (contados dende o día seguinte ó da publicación da convocatoria no BOP de A Coruña). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo de un mes (contado dende ó día seguinte ó da publicación da convocatoria). Neste caso non se poderá interpor o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida interpor calquera outro recurso que estime procedente. “DON/A., provisto de DNI., e con enderezo a efectos de notificacións en., e número de teléfono., enterado/a da convocatoria para cubrir un posto de traballo de operario/a coordinador/a, manifesta: Que na data de remate do prazo de presentación de solicitudes cumpre con todos e cada un dos requisitos esixidos nas bases e que documentalmente aportará, comprometéndose a prestar xuramento ou promesa, e por todo isto: SOLICITA: Sexa admitida a presente solicitude e documentación que se adxunta coa finalidade de poder presentarse ás probas selectivas. Sinatura -----------,--- de ----------------de 2010” Teixeiro, 3 de xuño de 2010 O Alcalde, Javier Francisco Caínzos Vázquez